શહેરના નવરંગપુરા વિસ્તારમાં મહિલા પોલીસ સ્ટેશન આવેલું છે. આ મહિલા પોલીસ સ્ટેશનમાં સવારના દસ વાગ્યાથી પતિ પત્નીઓનાં, ઘરેલું હિંસા, સાસુ વહુ, હેરાનગતિના ઝઘડાઓ વગેરેને લઈ લોકો ફરિયાદ કરવા આવતા હોય છે. આખો દિવસ મહિલા પોલીસ સ્ટેશનનું પ્રાંગણ લોકોથી ભરેલું હોય છે પરંતુ ગુરુવારના દિવસે મહિલા પોલીસ સ્ટેશનના મહિલા પોલીસ કર્મીઓ પણ અચંબામાં પડી ગયા હતા. પોલીસ સ્ટેશનમાં સવારથી બપોર-સાંજ સુધી એક પણ વ્યક્તિ ફરિયાદ કરવા માટે આવી નહોતી. પોલીસ કર્મીઓમાં ચર્ચાઈ રહ્યું હતું, કે આજે કઈ બાજુથી સૂરજ ઊગ્યો છે. અને મહિલાઓ સાથેના ગુનાઓ પણ બંધ થઈ ગયા!!